b'\n_START_ARTICLE_\nPotres na Litijskem 1963\n_START_PARAGRAPH_\nPotres na Litijskem leta 1963 je nastal po nekaj mirnej\xc5\xa1ih letih je na vzhodnem robu Ljubljanske kotline na obmo\xc4\x8dju Litije._NEWLINE_Potres so mo\xc4\x8dno \xc4\x8dutili tudi prebivalci Ljubljane (zadnji mo\xc4\x8dnej\xc5\xa1i potres na Litijskem je bil 6. maja 1939). Do sprostitve potresne energije je pri\xc5\xa1lo 19. maja 1963 ob 10. uri 0 minut po svetovnem \xc4\x8dasu. Epicentralno obmo\xc4\x8dje je poleg Litije zajelo \xc5\xa1e naselja \xc5\xa0martno, Hoti\xc4\x8d, Va\xc4\x8de, Morav\xc4\x8de in Kamnik, torej ozemlje v smeri severozahod\xe2\x80\x94jugovzhod. \xc5\xbdari\xc5\xa1\xc4\x8de je nastalo v globini 13 km. Magnituda potresa je bila 4,9, najve\xc4\x8dja intenziteta pa VII. stopnje po EMS. \xc4\x8cutili so ga do 140 km dale\xc4\x8d._NEWLINE_Najve\xc4\x8d po\xc5\xa1kodovanih zgradb, ve\xc4\x8d kot 50\xc2\xa0%, je bilo v Litiji in \xc5\xa0martnem. Potres je povzro\xc4\x8dil ve\xc4\x8djo \xc5\xa1kodo tudi v Kresnicah._NEWLINE_Po nedeljskem dopoldanskem potresu so prebivalci popoldan in pono\xc4\x8di \xc4\x8dutili \xc5\xa1e pet \xc5\xa1ibkej\xc5\xa1ih popotresnih sunkov, ki so povzro\xc4\x8dili dodaten strah med prebivalstvom. Do konca leta se je zvrstilo ve\xc4\x8d kot 50 \xc5\xa1ibkej\xc5\xa1ih potresov. Najmo\xc4\x8dnej\xc5\xa1i je bil 15. novembra ob 5. uri in 15 minut po svetovnem \xc4\x8dasu (dosegel je VI. stopnjo po EMS.'